Viborger Samler, 1813-06-12
Christiania, d. 1ste Junii. Den 28de Mai om Middagen behagede det Hs. H. Prinds Christian Frederik, i Følge med Hs. Durchlaucht. Prinds Friedrich til Hessen, under Escorte af Byens gule Æresgarde og ledsaget af sine Kavalerer og Adjutanter, at begive sig til Vor Frelsers Kirke, for at bivaane den der berammede Høitidelighed. Denne aabnedes ved en Jndledningssang, hvorpaa fulgte første Part af Kantaten til Universitetsfesten. Hs. Høiærværdighed Biskop Bech, Ridder og Dannebrogsmand, traadte derpaa frem og tolkede Folkets Følelser til Jmodtagelse af dets høie Foresatte, og til Afskeed med dets høitelskede Vice-Statholder, i en kraftig og skjøn Tale. - Festen endtes med anden Part af Cantaten. - Saavel Talen som Musikken bidrog til at sætte de Tilstædeværende i en med Glæde blandet veemodig Stemning, der særdeles forøgede Festens Høitidelighed. Samtlige Byens Embedsmænd og Borgere vare samme Dag indbudne til et Middagsmaaltid hos Stiftamtmand de Thygeson; Hs. H. Prinds Christian Frederik behagede at beære dette Selskab med sin Nærværelse, men Hs. Durchlaucht. Prinds Friedrich til Hessen begav sig, efter Høitideligheden i Kirken, til Ladegaardsøen. Selskabet bestod af 80 Personer. J det at Hs. Høihed traadte ind i Spisesalen, begyndte Taffelmusikken af det oplandske Regiments Hautboister i Værelset ved Siden af, og vedblev saalænge Taffelet varede. Under Maaltidet blev afsiunget en Sang, hvorved Hs. Majestæts, Hs. Høiheds, og Hs. Durchlauchtigheds Skaal særskilte bleve givne ved Enden af hvert Vers, med et 3de Gange gientaget Hurraraab. Derefter behagede det Hs. Høihed, efter foregaaende passende Sange, at frembringe Skaaler for Norge, begge Riger, Danmark, og slutteligen for Stiftamtmand de Thygeson og Frue Paafølgende Formiddag gaves en af Byens Borgere foranstaltet Fest, paa Gaarden Sætre ovenfor Egebjerget, til Afskeed for Norges høitelskede ViceStatholder, ved hvilken der vare henved 300 Mennesker forsamlede. Begge Prindser escorteredes af den gule Æresgarde og af et Detachement af ridende Jægere. Ved Ankomsten behagede det de høie Herrer at indtage Frokost ved et Bord, som var dækket for 250 Personer. Her bleve Deres Majestæters, Kongens og Dronningens, Skaaler frembragte af Hs. Høihed, Prinds Christian Frederik, og derpaa dennes af Prinds Friedrich. Derefter istemtes en Afskedssang, hvorpaa Prinds Fridrichs Skaal blev frembragtaf Hans høie Ven og Eftermand. Derefter fulgte flere til Dagens Høitidelighed passende Skaale, og endte sig denne Nationalfest med en gjentagende Afskedsskaal, til Rigets uforglemmelige Friedrich. Han forlod os, dybt rørt af den Hengivenhed og Kjærlighed for ham, som hver Nordmand maae føle, der vidste hvad han havde virket for Rigets Vel i den Tid han under idelige Storme havde ført Roret med sand Klogskab, og som havde nydt den Lykke personligen at være kjendt med denne fortreffelige Fyrste. Vi stode med taareblendte Øine, thi vil mistede vor første Mand, vor Velgiører, vor Ven! men vi ville trøste os ved den faste Overbeviisning, at Hs. høie Efterfølger vil erstatte os hans Tab, hvorpaa denne ikke kunde give os dyrebarere Pant, end ved hans under Festen flere Gange gjentagne Ønske: at hans Afskedstime maatte være lig Frie. derichs!